FI Euroopan unionin virallinen lehti L 347/22

KOMISSION ASETUS (EU) N:o 1292/2009,

annettu 21 päivänä joulukuuta 2009,

kolmansista maista Espanjaan tuotavan durran, kolmansista maista Espanjaan tuotavan maissin ja kolmansista maista Portugaliin tuotavan maissin tuontitullin alentamista koskevien tarjouskilpailujen avaamisesta annetuista asetuksista (EY) N:o 675/2009, (EY) N:o 676/2009 ja (EY) N:o 677/2009 poikkeamisesta tarjouskilpailujen päättymispäivän osalta

EUROOPAN KOMISSIO, joka

ottaa huomioon Euroopan unionista tehdyn sopimuksen sekä Euroopan unionin toiminnasta tehdyn sopimuksen,

ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan yhdessä sen 4 artiklan kanssa,

sekä katsoo seuraavaa:

(1) Komission asetuksilla (EY) N:o 675/2009 (2), (EY) N:o 676/2009 (3) ja (EY) N:o 677/2009 (4) avataan tarjouskilpailut asetuksen (EY) N:o 1234/2007 136 artiklassa tarkoitetun tuontitullin alentamiseksi Espanjaan tuotavan durran, Espanjaan tuotavan maissin ja Portugaliin tuotavan maissin osalta.

(2) Tarjouskilpailujen avaamispäivän ja 17 päivän marraskuuta 2009 välisenä aikana Espanjaan tuotava maissin määrä, joka voidaan lukea alennetun tuontitullin kiintiöön ja josta vähennetään tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta 18 päivänä joulukuuta 2008 annetun komission asetuksen (EY) N:o 1296/2008 (5) 2 artiklan 1 kohdassa tarkoitetut viljaa korvaavien tuotteiden määrät, kattaa ainoastaan 13 prosenttia kiintiöstä. Espanjaan tuotava durran määrä, joka voidaan lukea alennetun tuontitullin kiintiöön, on vähämerkityksinen. Portugaliin tuotava maissin määrä, joka voidaan lukea alennetun tuontitullin kiintiöön, kattaa ainoastaan 13 prosenttia kiintiöstä. Espanjan ja Portugalin markkinaolosuhteet huomioon ottaen tarjouskilpailun päättyminen 17 päivänä joulukuuta 2009 tarkoittaa, että tuontimäärät eivät täytä kiintiöitä.

(3) Tämän vuoksi Espanjaan tuotavan maissin ja durran sekä Portugaliin tuotavan maissin tuontitullin alentamiseksi järjestettäviä tarjouskilpailuja olisi jatkettava toukokuun 2010 loppuun asti, jotta tuontikiintiöt käytettäisiin kokonaisuudessaan.

(4) Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

ON HYVÄKSYNYT TÄMÄN ASETUKSEN:

1 artikla

Poiketen siitä, mitä asetuksen (EY) N:o 675/2009 2 artiklassa, asetuksen (EY) N:o 676/2009 2 artiklassa ja asetuksen (EY) N:o 677/2009 2 artiklassa säädetään, tarjouskilpailut ovat avoinna 27 päivään toukokuuta 2010.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sen voimassaolo päättyy 28 päivänä toukokuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 2009. Komission puolesta Puheenjohtajan nimissä Neelie KROES Komission jäsen

(1) EUVL L 299, 16.11.2007, s. 1.

(2) EUVL L 196, 28.7.2009, s. 5.

(3) EUVL L 196, 28.7.2009, s. 6.

(4) EUVL L 196, 28.7.2009, s. 7.

(5) EUVL L 340, 19.12.2008, s. 57.